འདི་ཚོ་ཁོ་བོས་བསམ་ཚུལ་ཡིན་པ་དང་ཁྱེད་རྣམས་ལ་ཞེ་སུན་བཟོ་བ་ཡིན་ན་དགོངས་དག་ཞུ་རྒྱུ་ཡིན།ཡིན་ན་ཡང་རྡོ་རྗེ་ཤུགས་ལྡན་བསྟེན་གསོལ་བ་རྣམས་དབྱེ་བ་ལས་འདམ་ག་གཞན་གང་འདུག་གམ།འདིའི་སྐོར་ལ་བསམ་བློ་གཏོང་དགོས་ཆག་ཡོད།ངས་ལས་འགུལ་གཞན་གསར་པ་དང་ཆབ་སྲིད་ཀྱི་ལས་འགུལ་སྤེལ་འདོད་ཀྱི་འཆར་གཞི་གང་ཡང་མེད།ཁ་བྲལ་རིང་ལུགས་པའི་ཁུངས་སུ་ཡང་བསྡད་འདོད་མེད།བདེན་པ་གཞིར་གཞག་གི་སྐད་ཆ་ཙམ་ཡིན།ཡིན་ཡང་།ད་ལྟའི་བོད་མིའི་དབུ་ཁྲིད་རྣམས་ཀྱིས་བཙན་བྱོལ་ནང་རྡོ་རྗེ་ཤུགས་ལྡན་བསྟེན་གསོལ་བ་རྣམས་ལ་དབྱེ་འབྱེད་བྱེད་ཀྱི་ཡོད་པ་དང་།ཕྱིའི་རྒྱལ་ཁབ་ཀྱི་ནང་པ་སོགས་ལ་རྡོ་རྗེ་ཤུགས་ལྡན་པ་རྣམས་ཀྱི་ཁ་གཏད་དུ་དྲ་ལྗོངས་དང་།འགྲེམ་ཡིག།དེབ།ཉེས་འཛུགས།བརྙན་འཕྲིན།དྲ་རྒྱའིབརྒྱུད་ནས་རྒོལ་འཛིངས་བྱེད་མཁན་ལ་རིན་སྤྲོད་བྱེད་པ་དང་ཡུ་ཊུབནང་ལོག་གཏམ་སྨྲ་བ་ལ་སོགས་པ་དེ་འདྲ་བྱེད་པར་སྐུལ་མ་གཏོང་གི་ཡོད་རེད།ངས་གོང་དུ་ཞུས་པ་ནང་བཞིན།ང་ཆབ་སྲིད་ལ་དབྱིངས་མེད་པ་དང་སྐུ་ཞབས་ཀླུ་མཁར་བྱམས་ཀྱིས་གསུངས་པ་ཐམས་ཅད་ལ་མོས་མཐུན་བྱེད་ཀྱི་མེད།ཡིན་ཡང་སྐར་མ་ལྔ་ལས་ཉུང་བ་ཁོང་གི་གསུང་བཤད་དེ་ན།བོད་མིའི་དབུ་ཁྲིད་རྣམས་ཀྱིས་ཤུགས་ལྡན་གནད་དོན་བསྐོ་བཞག་བྱེད་པའི་སྐོར་དང་རྡོ་རྗེ་ཤུགས་ལྡན་བསྟེན་གསོལ་བ་རྣམས་ཀྱི་གནས་སྟངས་དང་འབྲེལ་བའི་ཐབས་ལམ་གསར་པ་ཡོད་པ་དེ་བདག་གི་དེ་ལྟར་སྣང་།